Publication: Magyar Közlöny
Issue: MK-1998-14 (Year: 1998, Number: 14)
Era: 1990-2004
Section: hat. ABH 1990. 69., 71., 7/1991. (II. 28.) AB határozat ABH
Paragraph Index: 600

(1) bekezdésével, továbbá nincs összhangban az Alkotmány 2. § (1) bekezdésében meghatározott jogállamisággal sem. Az Alkotmánybíróság mindezekre tekintettel az Mt. 100. § (2) bekezdését és a Kjt. 34. § (2) bekezdését megsemmisítette. A megsemmisítésről az Alkotmánybíróság jövőbeni hatállyal rendelkezett, mivel az azonnali hatályú megsemmisítés az Mt. és a Kjt. más rendelkezéseinek az alkalmazása tekintetében jogbizonytalanságot eredményezne. Az Alkotmánybíróság az 1999. február 28-i hatállyal történő megsemmisítéssel megfelelő időt hagyott a jogalkotónak, arra hogy az Mt. 100. §-ának és a Kjt. 34. §-ának hatályban maradó rendelkezései tekintetében a szükséges jogszabályszerkesztési feladatokat elvégezze. Az indítványozó a Kjt.-én belüli ellentmondásra is utalt. Az Alkotmánybíróság ez irányú gyakorlata szerint azonban meghatározott tényállások ellentétes — vagy az értelmezéstől függően ellentétes — törvényi rendezése önmagában nem jelent alkotmányellenességet [35/1991. (VI. 20.) AB hat. ABH 1991. 175., 176.]. A határozatnak a ben való közzététele

Source: https://magyarkozlony.hu/hivatalos-lapok/45953307aac2a12cf2b8b3b9730082bfb1500540/dokumentumok/c738410ee23c6a51c2c25cb1979be48422a16d0e/letoltes